সাৱধান! ফেচবুকত কাৰোবাৰ লগত কথা পতাৰ আগতে এশ বাৰ ভাবক... - Asomiya Pratidin - অসমীয়া প্ৰতিদিন । Highest Circulated Assamese News Paper & News Portal\nকৰিমগঞ্জত ৫ বছৰীয়া শিশুক বলাত্কাৰ\nসাৱধান! ফেচবুকত কাৰোবাৰ লগত কথা পতাৰ আগতে এশ বাৰ ভাবক...\nপশ্চিম কাৰ্বি আংলঙত খাদ্যত বিষক্ৰিয়া হৈ অসুস্থ ২৫জন লোক • ইনষ্টাগ্ৰাম ব্যৱহাৰকাৰীৰ বাবে ভাল খবৰ... • 'মই ভাল পত্নী নহয়, কাৰণ মই ৰান্ধনিঘৰৰ একো কামেই নাজানো'- প্ৰিয়ংকা চোপ্ৰা... • মাৰ্ঘেৰিটাত জৰাজীৰ্ণ পথ নিৰ্মাণৰ দাবীত ৰাইজৰ প্ৰতিবাদ • জম্মু-কাশ্মীৰত পাক সেনাৰ গুলীচালনাত নিহত ভাৰতীয় সেনা জোৱান... • মহানগৰীত মৃতদেহ উদ্ধাৰক কেন্দ্ৰ কৰি চাঞ্চল্য • কৰিমগঞ্জত ৫ বছৰীয়া শিশুক বলাত্কাৰ • ৰহা উন্নয়ন খণ্ড এতিয়া দুৰ্নীতিৰ কৱলত... • জম্মু কাশ্মীৰত সন্ত্ৰাসবাদীৰ আক্ৰমণত পুনৰ আহত ২ সেনা জোৱান • হোলীৰ ৰঙত ৰঙীণ হৈ পৰিছে দেশবাসী... চাওঁক VIDEO...\nডিজিটেল ডেস্কঃ তামিলনাডুৰ পোলাছি গণধৰ্ষণৰ ঘটনাই এতিয়া নতুন মোৰ লোৱা পৰিলক্ষিত হৈছে। ঘটনা সন্দৰ্ভত অনুসন্ধান চলাই চিবিআইয়ে ৪ জন লোকক আটক কৰিছে। ইফালে আটকাধীন লোককেইজনৰ দুটা ভিডিঅ' ভাইৰেল হোৱাৰ পিছতে পোহৰলৈ আহিছে তামিলনাডুৰ কয়ম্বতুৰৰ পৰা ৪৫ কিলোমিটাৰ নিলগত অৱস্থিত পোলাছীত দীৰ্ঘদিনে চলি অহা যৌন উৎপীড়নৰ ঘটনা।\nনিৰ্যাতনৰ বলি হোৱা কোনো আত্মীয়ই শ্বুট কৰা অভিযুক্তৰ ভিডিঅ'ত দুজন যুৱকে অকপটে যৌন নিৰ্যাতন চলোৱাৰ কথা স্বীকাৰ কৰিছে। ইতিমধ্যে ৫০ গৰাকীতকৈও অধিক মহিলাৰ ওপৰত যৌন নিৰ্যাতন চলোৱা অভিযুক্তৰ গেংটোৱে মহিলাক বিভিন্ন ধৰণে প্ৰলোভন দি নিৰ্যাতন চলাই আহিছে। উল্লেখ্য যে, এই অভিযুক্ত কেইজনে মহিলা, যুৱতীৰ ওপৰত নিৰ্যাতন চলাই তাৰ ভিডিঅ' বনাই ব্লেক মেইলিঙো কৰি আহিছে।\nফেচবুকৰ জৰিয়তে চিনাকি হয় যুৱতীৰ লগত\nঅভিযুক্তই ফেচবুকৰ জৰিয়তে যুৱতীৰ লগত চিনাকি হয় প্ৰথমে ঘনিষ্ঠ হৈ লয়। ঘনিষ্ঠ হোৱাৰ পিছত প্ৰেমৰ প্ৰস্তাৱ দি অথৱা অন্য সম্পৰ্কৰ প্ৰস্তাৱ দি লগ কৰিবলৈ মাতে। যেতিয়া যুৱতীগৰাকীয়ে অভিযুক্তক লগ কৰিবলৈ আহে, তেতিয়াই যুৱতীগৰাকীৰ ওপৰত যৌন নিৰ্যাতন চলাই তাৰ ভিডিঅ' বনাই পিছত যুৱতীগৰাকীক ব্লেকমেইলিং কৰিবলৈ আৰম্ভ কৰে। এনে পৰিপ্ৰেক্ষিততে অভিযুক্তৰ বিৰুদ্ধে কোনো যুৱতীয়ে অভিযোগ দাখিল কৰিবলৈ সাহস নকৰে।\nপোলাছী আৰক্ষীয়ে জনোৱা অনুসৰি এই অভিযুক্তৰ দলটোৱে সাধাৰণতে স্থানীয় মহিলা আৰু যুৱতীসকলকে লক্ষ্য কৰি লৈ আহিছে। এই কথা স্বীকাৰ কৰিছে অভিযুক্তয়ো। দুজন অভিযুক্তক কৰায়ত্ব কৰি নিৰ্যাতনৰ বলি হোৱা যুৱতীৰ আত্মীয় আৰু স্থানীয় ৰাইছে পোলাছী আৰক্ষীক চমজাই দিয়াৰ পূৰ্বে নিৰ্মাণ কৰা ভিডিঅ'ত এজন অভিযুক্তই সেয়া স্বীকাৰ কৰে। 'তাই মোক লগ কৰিব আহিছিল। গাড়ীৰ ভিতৰত মই প্ৰথমে তাইক চুমা খাইছিলো। তাই একো কোৱা নাছিল। মই সাহস পাই তাইৰ দেহৰ কাপোৰ খুলিবলৈ আৰম্ভ কৰিছিলো। তাই তেতিয়া নালাগে বুলি কৈছিল যদিও মই সেয়া কৰি গ'লো। মই চুমা খাওতে তাই যেতিয়া বাধা দিয়া নাছিল, বাকীবোৰ কৰোতে কিয় বাধা দিব।' -এগৰাকী নিৰ্যাতিতা যুৱতীৰ সৈতে নিৰ্যাতন চলোৱাৰ কথা স্বীকাৰ কৰি এনেদৰে কয় অভিযুক্ত এজনে।\nমূল অভিযুক্ত এআইএমডিকেৰ নেতা\nইফালে এই যৌন নিৰ্যাতনৰ কাণ্ডৰ লগত তামিলনাডুৰ শাসকীয় এআইএমডিকেৰ এগৰাকী নেতা জড়িত থকাৰ অভিযোগ উত্থাপন হৈছে। চিবিআইয়ে ঘটনা সন্দৰ্ভত গ্ৰেপ্তাৰ কৰা ৪ অভিযুক্তৰ ভিতৰত থকা এআইএমডিকে নেতা জনৰ নাম হৈছে এ নাগৰাজ। যাৰ বাবে এই ঘটনাৰ তদন্তৰ ফাইল বন্ধ কৰিবলৈ এআইএমডিকেয়ে হেঁচা প্ৰয়োগ কৰা বুলিও অভিযোগ উত্থাপন হৈছে। আনকি অভিযুক্ত এ নাগৰাজে এগৰাকী নিৰ্যাতিতাৰ ককায়েককো আক্ৰমণ কৰা বুলি জানিব পৰা গৈছে।\nপ্ৰণিধানযোগ্য যে, দুদিন পূৰ্বে তামিলনাডুৰ এটা স্থানীয় সংবাদ পৰ্টেলত এগৰাকী যুৱতীৰ এটা ভিডিঅ' প্ৰকাশ পাইছিল। মুখমণ্ডল ব্লাৰ কৰা যুৱতীগৰাকীৰ ভিডিঅ' শ্বুট কৰিছিল নিৰ্যাতনকাৰীয়ে। ভিডিঅ'টোত যুৱতীগৰাকীয়ে কান্দি কান্দি তেওঁৰ লগত তেনে নকৰিবলৈ অনুৰোধ কৰা দেখা গৈছিল। এই ভিডিঅ'টো ভাইৰেল হোৱাৰ পিছতে সমগ্ৰ ঘটনা পোহৰলৈ আহে আৰু চিবিআইয়ে অভিযুক্ত ৪ জনক গ্ৰেপ্তাৰ কৰিবলৈ সক্ষম হয়।
